‘কিলবিল সোসাইটি’র ফার্স্টলুকে বড় চমক!

কলকাতা: ‘হেমলক সোসাইটি’র (Hemlock Society) ১৩ বছর পর পর্দায় আসছে কিলবিল সোসাইটি। কেমন আছে আনন্দ কর এবং তাঁর আশেপাশের মানুষেরা? সেই গল্প এবার ধরা দেবে সৃজিত মুখোপাধ্যায়ের ফ্রেমে ‘কিলবিল সোসাইটি’ (Killbill Society)। সৃজিত (Directed Srijit Mukherji ) মানেই কাস্টিংয়ে নামিদামি তারকা, যা দেখতে সিমেপ্রেমীদের কৌতুহলের পারদ চড়ছে। এবার ফার্স্টলুকে আরও বড় চমক দিল ‘কিলবিল সোসাইটি’র (Killbill Society Character First Look) চরিত্ররা।

১৩ বছর আগে মুক্তি পেয়েছিল সৃজিতের ‘হেমলক সোসাইটি’। এত বছর পর আসছে এই ছবির সিক্যুয়েল ‘কিলবিল সোসাইটি’। পয়লা বৈশাখে পরিচালক সৃজিত মুখোপাধ্যায় নিয়ে আসছেন ‘কিলবিল সোসাইটি’। ‘মরবে মরো ছড়িয়ো না’ থেকে এ বারে ছবির বার্তা ‘মরতে চাইলে বাঁচতে হবে!’ আনন্দ আরও ক্ষুরধার, আরও শীতল। এই চরিত্রে পরমব্রতের (Parambrata Chatterjee) লুকে রয়েছে চমক। ‘হেমলক সোসাইটি’তে দেখানো হয়েছিল ‘আনন্দ’ মারণ রোগে আক্রান্ত, তার জেরেই এই কি এই লুক? এই উত্তর এখনও অধরা। তবে জানা গিয়েছে দর্শকরা এবার একবারে অন্য ভাবে দেখতে পাবে তাকে।

আরও পড়ুন: ‘ব্যোম ব্যোম ভোলে’, সলমনে বুঁদ নেটপাড়া

ছবিতে গুরুত্বপূর্ণ চরিত্রে নজরকাড়তে চলেছেন কৌশানী মুখোপাধ্যায় (Koushani Mukherjee)। ডিগ্ল্যাম লুকে কৌশানী। পূর্ণা আইচের ভূমিকায় একেবারে ডিগ্ল্যাম লুকে ধরা দিলেন কৌশানী মুখোপাধ্যায় । বেপরোয়া জীবনযাপনে অভ্যস্ত সে। নিন্দুক-সমালোচক, কাউকেই পরোয়া করে না পূর্ণা। যখন যা মন চেয়েছে, করেছে। সকলের চোখে পূর্ণা দুঃসাহসী। লাগামছাড়া এক মেয়ে। এখন তার পিঠ দেওয়ালে ঠেকে গিয়েছে, সেখান থেকে কি ভাবে নিজের উত্থান করতে পারবে? সেই উত্তর দেবে কিলবিল সোসাইটি। ছবিতে গুরুত্বপূর্ণ চরিত্রে অভিনয় করেছেন বিশ্বনাথ বসু, সন্দীপ্তা সেন এবং অনিন্দ্য চট্টোপাধ্যায়।

অন্য খবর দেখুন